|  |  |
| --- | --- |
| Številka: | 110-6/2024-6252-2 |
| Datum: | 17. 01. 2024 |

Na podlagi 58. člena Zakona o javnih uslužbencih (Uradni list RS, št. 63/07-UPB3, 65/08, 69/08-ZTFI-A, 69/08-ZZavar-E in 40/12-ZUJF,158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju: ZJU) in 19. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10; v nadaljevanju: uredba)

Republika Slovenija, Upravna enota Trbovlje, Mestni trg 4, 1420 Trbovlje,

objavlja javni natečaj za zasedbo prostega uradniškega delovnega mesta za določen čas,

VIŠJI REFERENT-PRIPRAVNIK (šifra DM 160) v Oddelku za upravne notranje zadeve, za čas opravljanja pripravništva v trajanju 8 mesecev.

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

* končano najmanj višješolsko strokovno izobraževanje /višja strokovna izobrazba ali najmanj višje strokovno (prejšnje/višješolska izobrazba);
* znanje uradnega slovenskega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/2009; v nadaljevanju pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

Naloge delovnega mesta so:

* usposabljanje za samostojno vodenje in odločanje v manj zahtevnih upravnih postopkih na I. stopnji,
* usposabljanje za samostojno oblikovanje manj zahtevnih gradiv s predlogi ukrepov,
* usposabljanje za samostojno opravljanje drugih upravnih nalog podobne zahtevnosti,
* dodatne naloge po navodilu mentorja, vodje oddelka in/ali načelnika.

**Prijava se odda na predpisanem obrazcu, ki je sestavni del objave javnega natečaja** in mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna raven/stopnja izobrazbe, pridobljen strokovni/znanstveni naslov ter datum (dan, mesec, leto) pridobljene izobrazbe in ustanova, na kateri je bila izobrazba pridobljena;
2. pisno izjavo kandidata, da v skladu z 2. členom pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta;
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da za namen tega natečajnega postopka dovoljuje Upravni enoti Trbovlje pridobitev podatkov o izpolnjevanju pogojev za zasedbo delovnega mesta iz uradnih evidenc drugih organov. V primeru, da kandidat ne bo soglašal z vpogledom v uradne evidence, bo moral sam predložiti ustrezna dokazila;
2. pisno izjavo kandidata, da je seznanjen in dovoljuje, da bo Upravna enota Trbovlje podatke, ki jih je navedel v prijavo na prosto delovno mesto, obdelovala za namen izvedbe tega javnega natečaja.

Zaželeno je, da prijava vsebuje tudi kratek življenjepis, v katerem naj kandidat poleg formalne izobrazbe navede tudi druga znanja, sposobnosti in veščine, ki jih je pridobil.

Izbran kandidat se bo usposabljal za opravljanje del in nalog na delovnem mestu »višji referent-pripravnik«, in sicer z delovnega področja upravno notranjih zadev. Z izbranim kandidatom bo sklenjeno delovno razmerje za določen čas 8 mesecev, za čas opravljanja pripravništva, s polnim delovnim časom. Izbrani kandidat bo delo opravljal v prostorih Upravne enote Trbovlje, Mestni trg 4, 1420 Trbovlje.

Izbran kandidat ne bo imenovan v naziv; skladno s 73. členom ZJU se mu določijo pravice in obveznosti glede na uradniški četrtega kariernega razreda – dvanajste stopnje: višji referent III. Skladno z 9.a členom Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, z vsemi nadaljnjimi spremembami, dopolnitvami in popravki) se pripravniku določi osnovna plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za pet (5) plačnih razredov nižja od osnovne plače tega delovnega mesta oziroma naziva, razen če področni zakon določa drugače. Osnovna plača pripravnika je tako razvrščena v 20. plačni razred (z zajamčeno minimalno plačo 1.204,37 EUR bruto).

V izbirni postopek se, skladno z 21. členom uredbe, ne bodo uvrstili kandidati, ki ne izpolnjujejo natečajnih pogojev.

Kandidat vloži prijavo na priloženem obrazcu »Vloga za zaposlitev«, ki je sestavni del objave javnega natečaja in jo pošlje v zaprti ovojnici z označbo: »Za javni natečaj za prosto uradniško delovno mesto višji referent-pripravnik (šifra DM 160) v Oddelku za upravne notranje zadeve UE Trbovlje, št. 110-54/2023-6243« na naslov: Upravna enota Trbovlje, Mestni trg 4, 1420 Trbovlje, in sicer v roku 8 dni po objavi na osrednjem spletnem mestu državne uprave GOV.SI: <https://www.gov.si/zbirke/delovna-mesta/> in na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [ue.trbovlje@gov.si](mailto:ue.trbovlje@gov.si), pri čemer veljavnost prijave ni pogojena z elektronskim podpisom.

V skladu s prvim odstavkom 68. člena Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljevanju: ZUP) se šteje, da je vloga vložena pravočasno, če jo pristojni organ prejme, preden izteče rok. Če je vloga poslana po elektronski poti, se šteje za pravočasno, če jo je pred iztekom roka prejel informacijski sistem organa ali informacijski sistem za sprejem vlog, vročanje in obveščanje. Če je prijava poslana priporočeno po pošti, se šteje, da je prijava v skladu z drugim odstavkom 68. člena ZUP pravočasna, če je prijava zadnji dan roka za prijavo oddana na pošto.

Obvestilo o končanem izbirnem postopku bo objavljeno na osrednjem spletnem mestu državne uprave GOV.SI (<https://www.gov.si/zbirke/delovna-mesta/>).

Kandidati bodo o izbiri pisno obveščeni.

Informacije o izvedbi javnega natečaja daje Anica Kirn, z delovnega področja pa Andreja Pistotnik (vsak delavnik, med 9.00 in 11.00 uro, telefonska številka 03/ 56 54 444).

**V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske**